da en da nl ca da da da es da nb da da da da da da da sv en da de da da da da nb en da da fr da da da da da da de da da da da da da da it da da da da da nl da en da da es nl da
Ny energipakke sikrer vished for virksomheder og borgere over vinteren | DI - Dansk Industri
23.9.2022 09:40:59 CEST | DI - Dansk Industri
Regeringen og et bredt politisk flertal er blevet enige om en energipakke, der gør det muligt for husholdninger og borgere, at indefryse energiregningerne til og med 2023. Det er en nødvendig håndsrækning i en krisetid, men der er samtidig behov for et endnu større fokus på langsigtede løsninger og på at effektivisere vores energiforbrug, mener DI.
DI's politiske direktør, Emil Fannikke Kiær.
Den aftalte energipakke sikrer, at borgere og virksomheder ikke bliver blæst omkuld af tårnhøje udgifter til energi her og nu. Dermed har det danske samfund bedre forudsætninger for at komme igennem energikrisen. Dog er det ærgerligt, at politikerne ikke sætter mere skub i energieffektivitet og flere grønne løsninger, der kan holde udgifterne nede på lang sigt, mener DI.
- Vi befinder os i den værste energikrise i nyere tid, og den har meget store konsekvenser for vores samfund. Nu er der etableret en god statslig garantiordning, der letter udgifterne på den korte bane. Men vi løser ikke energikrisen alene med denne pakke, og der er i den grad behov for yderligere tiltag for virksomhederne, siger Emil Fannikke Kiær, politisk direktør i DI.
- Der er brug for tiltag, der kan sikre forsyningssikkerheden og billigere energi på længere sigt. Vi står midt i en klimakrise og en energikrise. Heldigvis er den grønne omstilling løsningen på begge udfordringer. Vi skal bruge vores energi klogere, og jo mere energieffektive vi er, jo mindre afhængige er vi af russisk gas. Derfor er det virkelig ærgerligt, at der bliver taget over 100 mio. kr. fra Erhvervspuljen, som giver virksomheder et bidrag til at få sparet på energien, siger Emil Fannikke Kiær.
Energiomkostningerne er historisk høje og alene i 2022 venter en ekstraregning til erhvervslivet for el og gas på 50 mia. kr. Nye tal fra DI viser, at elprisen siden 2019 er steget med knap 500 pct., der svarer til en femdobling. Ved årsskiftet kunne elforbrugerne se frem til en ekstraregning på et større milliardbeløb. Det slipper de for nu.
- Det har været meget vigtigt for DI, at virksomhedernes tariffer ikke bliver skruet op midt i en krisesituation. Nu bliver gebyret sænket, så det bliver nemmere og billigere at drive virksomhed. Det er jeg sikker på, at mange af de lukningstruede virksomheder også er glade for, siger Emil Fannikke Kiær.
Det er også blevet besluttet, at elafgifterne sættes ned i seks måneder. Det giver lidt mere luft i elregningerne.
- Den nye energipakke er finansieret, og det er enormt vigtigt, så inflationen ikke ryger op, når elafgiften bliver sat ned. Energikrisen er ikke overstået med én energipakke, og alle tiltag, der kommer i fremtiden, skal der være råd til, så vi ikke også havner i en alvorlig økonomisk krise. Hvis staten bruger flere penge, fører det til stigende priser, hvilket ikke er sundt i den nuværende situation, siger Emil Fannikke Kiær.
DI's politiske direktør, Emil Fannikke Kiær.
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI om valgkampen: Massive udfordringer kalder på konkrete svar5.10.2022 13:05:57 CEST | Pressemeddelelse
Valgkampen skal handle om substans og reelle løsninger på fremtidens massive udfordringer, lyder det fra Dansk Industri, som efterlyser større reformambitioner for den kommende valgperiode
DI’s nye EU-chef skal sætte dansk erhvervsliv på dagsordenen i EU5.10.2022 06:00:00 CEST | Pressemeddelelse
Rikke Wetendorff Nørgaard bliver DI’s nye europapolitiske chef. Hun skal sikre dansk erhvervsliv en endnu tydeligere stemme i EU og indflydelse på de vigtige politiske dagsordner, der har betydning for tusindvis af danske virksomheder og arbejdspladser.
DI om 2030-plan: Uambitiøst at reservere hele råderummet til en større offentlig sektor30.9.2022 09:04:08 CEST | Pressemeddelelse
Regeringens 2030-plan vil reservere det sparsomme råderum på at udvide den offentlige sektor, og selvom regeringen også tager skridt i retning af at udvide råderummet og beskæftigelsen, er det slet ikke nok, lyder det fra Dansk Industri
Kamstrup scorer DI Prisen 202227.9.2022 18:26:02 CEST | Pressemeddelelse
På DIs Topmøde i Royal Arena i København blev DI Prisen i eftermiddag overrakt af H.K.H. Kronprinsessen til Kamstrup A/S. Skanderborg-virksomheden vinder på en unik overvågningsløsning til vandledninger i jorden, der sparer energi og vand.
DI: Her er vejen til 100 pct. grøn energi i 203027.9.2022 14:15:00 CEST | Pressemeddelelse
Danmark og resten af verden oplever den værste energikrise i nyere tid. Løsningen findes i den grønne omstilling, og derfor kommer DI med 26 initiativer til, hvordan vi kan bruge vores energi mere effektivt, løsrive os fra naturgas allerede i 2027 og få 100 pct. grøn energi i 2030.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022